Αλέξανδρος Ψυχούλης

Ο Αλέξανδρος Ψυχούλης (1966) είναι Έλληνας ζωγράφος, εικαστικός και δημιουργός κόμικς. Ασχολείται ακόμα με το animation, το βίντεο αρτ και έχει γράψει θεατρικά έργα. Είναι καθηγητής Τέχνης και Τεχνολογίας στο Τμήμα Αρχιτεκτόνων Μηχανικών του Πανεπιστημίου Θεσσαλίας. Από το 2017 είναι διευθυντής του Μεταπτυχιακού Προγράμματος «ΜΕΤΑΒΙΟΜΗΧΑΝΙΚΟΣ ΣΧΕΔΙΑΣΜΟΣ/ σχεδιαστικές και καλλιτεχνικές πρακτικές για το σχεδιασμό της καθημερινής ζωής» στο Τμήμα Αρχιτεκτόνων Μηχανικών του Πανεπιστημίου Θεσσαλίας.

 Γεννήθηκε στον Βόλο το 1966. Την περίοδο 1984-1986 σπουδάζει στο ΤΕΙ γραφιστικής Αθήνας. Το 1986 μπαίνει στη Ανωτάτη Σχολή Καλών Τεχνών Αθήνας, απ’ όπου και αποφοιτεί το 1993, ενώ το 1992 σπουδάζει μέσω προγράμματος Erasmus στην École nationale supérieure des Beaux-Arts στο Παρίσι. Το 1993-1994 είναι «καλεσμένος καλλιτέχνης» στο Κέντρο Έρευνας για την Τέχνη και τις Επιστήμες, που έχει ιδρύσει ο καλλιτέχνης Takis. Από τον Ιανουάριο του 1997 είναι αρχισυντάκτης στο CD-ROM περιοδικό ΑΕΟΝ 21. Το 1998 παρουσιάζει το video-dance, διάρκειας 7,25' "Δύο ιστορίες δρόμου", σε συνεργασία με την ομάδα χορού Sine Qua Non, Ανοιχτό Θέατρο, Αθήνα. Από το Σεπτέμβριο του 2000 μέχρι σήμερα διδάσκει «Τέχνη και Τεχνολογία» στο Τμήμα Αρχιτεκτόνων και Μηχανικών του Πανεπιστημίου Θεσσαλίας, όπου και είναι σήμερα επίκουρος καθηγητής. Το 2000 γράφει το Θεατρικό έργο «Δεν πιστεύω στα μάτια σου», που ανεβαίνει την ίδια χρονιά στο θέατρο του Νέου Κόσμου σε σκηνοθεσία Εμμανουήλ Κουτσουρέλη. Την ίδια χρονιά γυρίζει το βίντεο διάρκειας 63' «"Μεσόγειος Έρημος", Κονσέρτο για Πιάνο, Τσέμπαλο & video» σε μουσική Γιώργου Κουμεντάκη, το οποίο προβάλεται σε γκαλερί στην Αθήνα, το Λονδίνο και τη Ναοσίμα (Ιαπωνία). Το 2001 κυκλοφορεί το κόμικ-άλμπουμ "Pit Bull αδίστακτοι performers", από τις εκδόσεις Οξύ, το οποίο διακωμωδεί το χώρο των εικαστικών. Το 2002 συμμετέχει με 8 διαδραστικά Flash Animations στο cd «Γιώργος Κουμεντάκης - 4 έργα για τον Άρη Χριστοφέλη» από την δισκογραφική εταιρία SIRIUS. Την ίδια χρονιά παρουσιάζει το "Warholic" ένα club event με αλληλεπιδραστικές εγκαταστάσεις και συμμετοχή του κοινού, σε συνεργασία με τον χορογράφο Κωνσταντίνο Ρήγο. To 2003 παρουσιάζει το «PLAYBACK», μια εγκατάσταση/παρουσίαση του ομώνυμου βιβλίου του συγγραφέα Θάνου Σταθόπουλου στο Lab Art Project στην Αθήνα. Το 2004 φτιάχνει τα animation για το «Πρώτος Έρωτας / PLAYBACK» θεατρική παράσταση του Σάμουελ Μπέκετ σε μεταφορά Θάνου Σταθόπουλου και σκηνοθεσία Εμμανουήλ Κουτσουρέλη στο Θέατρο Χώρα, Αθήνα. Έχει κάνει πολλές ατομικές εκθέσεις σε Ελλάδα και εξωτερικό και έχει συμμετάσχει σε πολλές ομαδικές. Έχει εργαστεί για το σχεδιασμό πολλών εντύπων και αφισών, ενώ ως συντάκτης ή εικονογράφος συνεργάστηκε με τα περιοδικά 01, ΚΛΙΚ, ΕΨΙΛΟΝ και SYMBOL. Στο έργο του είναι κυρίαρχη η χρήση νέας τεχνολογίας, όπως γραφικά υπολογιστών, video animation και video art. "Χαρακτικά", Γκαλερί "Λουλάκι", Ύδρα, 1991. "Η Ανάληψη του Διονυσίου Σολωμού στους ουρανούς", Γκαλερί 4, Βόλος, 1994. "ΑΜΗΧΑΝΗ ΒΙΟΜΗΧΑΝΙΑ", Καπναποθήκη Spirer, Βόλος, 1994. "ΑΜΗΧΑΝΗ ΒΙΟΜΗΧΑΝΙΑ", Κέντρο Τέχνης και Πολιτισμού " Σμαράγδα Ιωαννάτου",Αθήνα, 1995. "Το κάψιμο της φωλιάς", Γκαλερί LADABA, Μαδρίτη-Ισπανία, 1996. Εκπροσωπεί την Ελλάδα στην 47η Μπιενάλε της Βενετίας, 1997, με το έργο "Βlack Βοx", το οποίο αποσπά το βραβείο BENESSE. "Πουθενά δεν είναι αρκετά μακριά για να γλιτώσεις από τις εικόνες και τον πόνο που σου προκάλεσαν" Deitch Projects, Νέα Υόρκη, 1998. "Do You Want?", Cartwright Hall Art Gallery, Μπράντφορντ, Αγγλία, 1998. " Do You Want?", γκαλερί Επίκεντρο, Αθήνα, 1999. "Μίλα για τη ζωή σου σε υλικά χωρίς μνήμη", σε συνεργασία με την Natasha Makowski, γκαλερί Lionheart, Βοστόνη, 1999. "ΝEUROTICA", a.antonopoulou.art, Αθήνα, 2001. "Redesign Point", Γκαλερί Ζήνα Αθανασιάδου, Θεσσαλονίκη, 2001. "Body Milk", a.antonopoulou.art, Αθήνα, 2003. "Θηλαστικά", Γκαλερί Ζήνα Αθανασιάδου, Θεσσαλονίκη, 2005. PSYCOOGLEARTH/ Κατασκευαστής Χελιδονοφωλιών a.antonopoulou.art, Αθήνα,2006. TAGS, Πορφυρογένειο Ίδρυμα, Αγριά Βόλου, 2007. TO ΔΩΜΑΤΙΟ/ Fragility makes me Special, a.antonopoulou.art Αθήνα,2009. Στον ίσκιο του Ailanthus Altissima, Γκαλερί Ζήνα Αθανασιάδου, Θεσσαλονίκη Αθήνα 2010 Alien Species, Κέντρο Σύγχρονης Τέχνης Διάτοπος, Λευκωσία, Κύπρος 2011 Τα νύχια του Θεού, , a.antonopoulou.art, Αθήνα 2012 Ghetto Palm, Salon de bricolage, Αθήνα 2013 Γιατί ποτέ δεν μπορούμε να μιλήσουμε σοβαρά (Το παρθεναγωγείο του Βόλου), a.antonopoulou.art, Αθήνα 2014 Το Μανιφέστο της Ευτυχίας, γκαλερί «δ», Βόλος 2016 Πρωτόκολλο Συλλογικής Ζάλης, Γκαλερί Ζήνα Αθανασιάδου, Θεσσαλονίκη 2016 Μια καλλιεργήσιμη Έκσταση, γκαλερί a.antonopoulou.art, Αθήνα 2017 "Pit Bull αδίστακτοι performers", εκδ. Οξύ, 47 σελ., Αθήνα,(2001). ISBN 960-8068-65-7 "Αλέξανδρος Ψυχούλης / Tags: . λέξεις κλειδιά", εκδ. FUTURA, Αθήνα,(2007) ISBN 960-6654-50-8 Αλέξανδρος Ψυχούλης Blog. Το δωμάτιο/ Fragility makes me special. Σελίδα για τον Αλέξανδρο Ψυχούλη στη σελίδα του Υπουργείου Πολιτισμού. Αναλυτικό βιογραφικό σε PDF μορφή. Σελίδα στο ΕΜΣΤ. Σελίδα για την έκθεση "Psychooglearth, κατασκευαστής χελιδονοφωλιών". Σελίδα στο cheapArt.gr Άρθρο στα νέα για το Warholic. Σελίδα για το βραβείο στη Βενετία Αρχειοθετήθηκε 2001-05-22 στο Wayback Machine. Σελίδα για έργο του σε έκθεση Σελίδα για ομαδική έκθεση Έκθεση "ΘΗΛΑΣΤΙΚΑ"